1. vijek

mini|300px|Istočna hemisfera oko 1. godine, na početku 1. vijeka.
mini|300px|Istočna hemisfera oko 50. godine, sredinom 1. vijeka.
mini|300px|Istočna hemisfera oko 100. godine, na kraju 1. vijeka.

1. vijek je vijek koji je započeo 1. januara 1. a završio 31. decembra 100. godine. Tradicionalno se smatra dijelom antike ili klasičnog perioda.

 Pregled 

1. vijek u istočnoj hemisferi je bio karakterističan po relativnoj stabilnosti koju su pokazivala tada uspostavljena svjetska carstva. Na istoku je u Kini nakon dva vijeka vladavine došlo do svrgavanja dinastije Han, koju je zamijenila kratkotrajna dinastija Xin. Ona je, pak, nestala u velikoj seljačkoj pobuni, a nakon kraćeg perioda nejedinstva dinastija Han se vratila na vlast, ponovno ujedinila državu i povratila najveći dio teritorije.

Na zapadu je Rimsko Carstvo nastavilo uživati u dugom periodu relativnog mira i blagostanja poznatom kao pax romana, koji je tek nakratko prekinut kada je pad Julijevsko-Klaudijevske dinastije izazvao političku krizu i građanski rat u Godini četiri cara. Iz njega je kao pobjednik izašla Flavijevska dinastija pod čijom vlašću će Rim nastaviti prosperirati. Teritorijalna ekspanzija Carstva se nastavila prvenstveno kroz aneksije klijentskih država, a pokušaj širenja na sjever u Germaniju je zaustavljen katastrofalnim porazom u Teutoburškoj šumi. Na drugoj strani su Rimljani osvojili najveći dio Britanije. Na tom, i u drugim novoosvojenim područjima Carstva, započela je romanizacija. U istočnim dijelovima Carstva, ispočetka među Jevrejima koji su nezadovoljni rimskom vlašću, a kasnije i drugim podanicima, počinje se javljati nova religija koja će kasnije postati poznata kao kršćanstvo.

 Značajne ličnosti 
 Antonija Mlađa, rimska plemkinja, majka Germanika i Klaudija
 Arminije, germanski vojskovođa
 Augustus Caesar (Gaius Octavius), prvi rimski car
 Ban Chao, kineski vojskovođa
 Budika, vođa keltskih Britanaca
 Kaligula (Gaius Julius Caesar Augustus Germanicus), rimski car
 Gnej Julije Agrikola, rimski vojskovođa
 Livila (Klaudija Livija Julija), rimska plemkinja
 Klaudija Oktavija, rimska carica
 Klaudije (Tiberius Claudius Nero), rimski car
 Papa Klement I, rimski papa
 Decebal, vladar Dakije
 Domicijan (Titus Flavius Domitianus), rimski car

 Reference 

 Vanjski linkovi 



Kategorija:1. milenij